paragraph_text: Crkva posjeduje impresivne orgulje koje su bile dovršene tek 1992. godine. Na vrhu tornja se nalazi vidikovac s kojeg puca najbolji pogled na grad i okolne planine. Do vidikovca vodi dizalo. Kip koji se nalazi ispred crkve predstavlja lik Leifura Eiríkssona. Ovaj kip je stariji od crkve. Naime, islandski parlament Alþingi ga je dobio kao poklon od SAD-a 1930. na svoju tisućitu godišnjicu postojanja.